( 70 ) 
prouvés par Université fameuse ou aultres ad ce admis par les ordinaires du 
lieu, sur peine que les contrevenans aux dictes ordonnances seroient exécutés 
par le feu et ceulx non persistans, sy comme les hommes par l’espée, et les 
femmes par la fosse, en meclant les testes sur une estaque pour céder et 
exemple (sic) et avecq ce confiscation de tous leurs biens. 
Veu aussy le procès de Arnoult Estallusfret, dit Myoche, haultelicheur, 
amplement et meurement fait et demené tant par information, confessions et 
interrogations du dict Arnoult pluiseurs fois reytérées eu jugement par de¬ 
vant nous comme aultrement deuement, par lesquelles nous seroit et est 
souffisamment apparu icelluy Arnoult Estallusfret avoir, en contrevenant aux 
dictes ordonnances et droit escript, soustenu en sa maison conventiculles, en 
y souffrant preschier certain personnaige, à présent prisonnier 1 , estant de la 
secte héréticque et réprouvée, en ayant par pluiseurs fois oys ses prédications 
et exhortations en pluiseurs lieux de ladicte ville, et d’un maulvais et héré¬ 
ticque coraige, et demorant pertinach en icelluy, erré et habusé contre le 
S 1 Sacrement de l’hostel, ayant soustenu exécrables, détestables, erronnées et 
faulses proppositions, aussy en la saincte foy catholicque, ensemble contre les 
constitutions et commandemens de Notre Mère Saincte Église et la puis¬ 
sance d’icelle, et communicquié et disputé de la Saincte Escripture et aultres 
erreurs plus au long contenus en son dict procès, en encourrant par ledict 
Arnoult. ès peines indictes tant de droit que esdites ordonnances de l’Empe¬ 
reur, notre Sire, faites sur la pugnition des infracteurs desdites ordon¬ 
nances. 
Pourquoy ccs choses considérées, en ensuyvant lesdites ordonnances et 
édicts fais et statués par l’Empereur, notre Sire, avons icelluy Arnoult Estal¬ 
lusfret dit Myoche, héréticque, malsantant de notre Saincte foy catholicque et 
infracteur desdites ordonnances, condempné et condempnons d’estre bruslé et 
consumé en cendre sur le grand marchié d’icelle ville, en déclarant ses biens 
confisquiés, pour les tourner et convertir selon et ensuyvant ycelles ordon¬ 
nances par notre sentence criminelle et pour droit. 
Pronunchié publicquement en jugement à huys ouvers, présens grand nombre 
de peuple pour ce assemblés, le vendredy xxx e janvier XV e et XLIIII 2 , et 
ladite exécution faite ledit jour audit marchié, de l’après disner. 
1 Évidemment Brulley. 
4 1545. N. S. 
